 Բաց դասի պլան 

**Առարկա-** Շախմատ

**Դասարան-** II

**Թեմա-** Դաս 23 Զինվոր

**Ուսուցիչ –** Լ.Մկրտչյան

**Տիպը**- նոր նյութի հաղորդման դաս

**Նպատակը** – այլընտրանքային բազմատարբերակ մտածողության զարգացում, ռազմահայրենսիրական դաստիարակություն

**Ակընկալվող արդյունք –** Կկարևորեն զինվորի դերը կյանքում:Կճանաչեն զինվոր խաղաքարն ու հնարավորությունները: Կկարողանան զինվորով շախ անել և հասնել հաղթանակի:

**Մեթոդ** –Ցուցադրում, վերլուծում, դերային խաղեր, խմբային աշխատանք, մտագրոհ` <խաչբառ>, գործնական կիրառություն:

**Դիդակտիկ նյութեր** – խաղատախտակ, խաղաքարեր, հավաքապաստառ, զինվորի կերպարով թագեր:

Դասն սկսվում է զինվորային քայլերգով` <<Փորիկ զինվորիկ>>, կատարում են աշակերտները, որից հետո արտասանում են զինվորին նվիրված բանաստեղծություններ` ներկայացնելով զինվորի կարևորությունը կյանքում: Այնուհետև դիտարկում են զինվորը շախմատում` որպես խաղաքար: Ներկայացվում է զինվոր խաղաքարի քայլը, հարձակում, միավորը և հնարավորությունները: Հանձնարարվում է խաղատախտակների վրա ցուցադրել զինվորով հարձակում տարբեր խաղաքարերի վրա և շախ:

**Գործնական մաս**- կատարում են վարժությունների տետրի առաջադրանքները:Խմբային աշխատանք` մտագրոհ <խաչբառ>. հարցեր անցած նյութերի և խաղաքարերի վերաբերյալ: Պետք է նաև պատասխաների միջից դուրս բերեն նշված տառերը:

Ամփոփում – ներկայացնում են պատասխանները և նշված տառը տեղադրում հավաքապաստառի համապատասխան տեղում, որի արդյունքում ստանում են հայ մեծ շախմատիստ և շախմատի աշխարհի 9-րդ չեմպիոն ՏԻԳՐԱՆ ՊԵՏՐՈՍՅԱՆԻ անունը:



Ավարտ ներկայացվում է Տ. Պետրոսյանի խոսքը.

***-Ձեզնից ոչ բոլորը կդառնան շախմատիստներ, բայց ոչ ոք չի ափսոսա այն ժամանակը, որը տրվում է շախմատին, քանի որ այն կոգնի ձեզ ցանկացած մասնագիտության մեջ:***